Casa da Moeda de Polonia

A **Casa da Moeda de Polonia** (en polaco: *Mennica Polska*) é unha sociedade anónima de titularidade pública, con sede en Varsovia, que ten en exclusividade a concesión da cuñaxe de moeda de curso legal e de produtos de investimento en Polonia. A compañía cotiza na Bolsa de Varsovia, o que a converte na primeira casa de moeda do mundo con esta particularidade.

A Casa da Moeda de Polonia é membro fundador da Federación Internacional da Medalla de Arte (FIDEM).

[esquerda|miniatura|174x174px|[Marca de ceca da **Casa da Moeda de Polonia** nunha moeda moderna]]

En 1791 comezaron a utilizarse as inciais M.V. ou M.W., da locucón latina *Monetaria Varsoviensis*, gravadas sobre os ducados e nas moedas de prata producidas na nova ceca. Este sinal acabou por dar lugar a que en 1965 se fixase o monograma "m / w" como marca de ceca da Casa da Moeda de Polonia.

Durante o levantamento de novembro de 1830 contra o ameazante dominio ruso, a ceca de Varsovia cuñou moeda dos insurxentes e, logo da derrota ante o exército ruso, en 1832 emitiu a primeira moeda bilingüe en ruso e polaco, co dobre valor facial de 15 kopeks / 1 zloty. Este feito foi o antecedente da progresiva introdución da moeda rusa en Polonia durante o Reino do Congreso, ata a substitución total da propia, o que deu lugar ao pechamento da Casa da Moeda de Polonia en 1868 polas autoridades tsaristas.

A ocupación alemá de 1939 e 1940 deu como resultado a destrución das instalacións e a confiscación dos metais preciosos e da maior parte dos fondos do gabinete numismático que se creara en 1926. Baixo os bombardeos dos alemáns cuñáronse moedas de emerxencia en cinc para a súa circulación no territorio ocupado. En 1945, logo da recuperación da liberdade, a actividade ordinaria da Casa da Moeda retomouse nun novo edificio na rúa Markowska e logo volveuse trasladar en 1952 a unhas novas instalacións na rúa Zelazna. As primeiras destas moedas de posguerra amosan a data de 1949.

[esquerda|miniatura|168x168px|Moeda de emerxencia [Cuñaxe|cuñada en cinc durante a ocupación alemá]]

En 1966 produciuse a primeira cuñaxe conmemorativa da ceca polaca, en conmemoración dos 1.000 anos de Estado polaco.

En 1991 colocouse a primeira pedra da nova sede da Casa da Moeda de Polonia, que foi inaugurada o 26 de setembro de 1994 polo presidente Lech Walesa. Tamén en 1991  celebrouse o 225 aniversario da  fundación da institución, coa cuñaxe dunha moeda conmemorativa, a primeira bimetálica do país.

miniatura|Edificio da **Casa da Moeda de Polonia**, inaugurado en 2014

En 1994, a entidade tomou a forma de sociedade anónima co Tesouro do Estado como único propietario, baixo a denominación de *Mennica Panstwowa  S.A*. (cambiado a *Mennica Polska S.A.* en 2005), e o 7 de abril de 1998 comezou a súa cotización na bolsa de valores de Varsovia.
* Moeda circulante de países estranxeiros: Xeorxia, Armenia, Colombia, República Dominiacana, e outros como Filipinas, Niue, Israel ou Venezuela.
* Moedas en metais preciosos e outros produtos de investimento.
* Sistemas de pagamento electrónico.

## Premios acadados 
Esta é unha listaxe dos premios acadados polas moedas producidas na Casa da Moeda de Polonia nos últimos anos:

## Notas 
## Véxase tamén 
### Outros artigos 
* Casa de moeda
*Gabinete Numismático da Casa da Moeda de Polonia
*Sociedade Numismática Polaca
*Cuñaxe

### Ligazóns externas 
* Sitio web da Casa da Moeda de Polonia